רציחות האוסייג'

תיעוד ב"תיק הרצח הייל – רמזי", מאוסף אוקלהומה בארכיון התצלומים של החברה ההיסטורית של אוקלהומה
רציחות האוֹסֶייג (באנגלית: Osage Indian murders) היו סדרה של רציחות של אנשים משבט האוסייג' במחוז אוסייג' שבמדינת אוקלהומה בארצות הברית בשנים 1910–1930 כחלק ממזימה להשתלט על אדמות מניבות נפט שבני שבט זה היו בעליה.

עיתונים תיארו את מספרם ההולך וגובר של מקרי הרצח שלא נפתרו כ"שלטון טרור", שהתרחש בשנים 1921–1926. מספר ההרוגים המשוער מגיע למאות, אם כי המספרים המדווחים הרשמיים נמוכים משמעותית ומסתכמים בעשרות בודדות. מקורות מסוימים מדווחים כי 60 ילידים נרצחו או יותר משנת 1918 עד 1931.<ref name="Jefferson">[https://www.nytimes.com/1994/08/31/books/books-of-the-times-digging-up-a-tale-of-terror-among-the-osages.html?pagewanted=all&src=pm MARGO JEFFERSON, "BOOKS OF THE TIMES; Digging Up a Tale of Terror Among the Osages"], New York Times, 31 August 1994, accessed 2 December 2011</ref> עם זאת, מחקירות חדשות יותר עולה כי מקרי מוות חשודים רבים יותר במהלך תקופה זו עלולים היו להיות מתועדים לא נכון, או שתועדו במכוון באופן שגוי (כלומר לא כרצח אלא תאונה/מוות ממחלה/התאבדות וכיוצא בזה) כדי לחפות על היותם מקרי רצח בפועל. בסוגיה זו מרחיב העיתונאי דייוויד גראן בספרו "רוצחי פרח הירח: רציחות האוסייג' ולידת ה-FBI".<ref>Grann, David. Killers of the Flower Moon: the Osage Murders and the Birth of the FBI. p. 307-308. Vintage, 2017.</ref> על פי ההשערות שהועלו, הרציחות בוצעו על ידי אנשים שהייתה להם כוונה להשתלט על העושר הגדול של האוסייג', שאדמתם נמצאה כעשירה בנפט ואשר לכל אחד מהם הייתה זכות קניינית בלתי ניתנת להעברה על אדמות שזיכו אותם בדיבידנדים שנתיים גדלו ככל ששאיבת הנפט באזור התרחבה בסוף המאה ה-19 ותחילת המאה ה-20.

חקירת גופי אכיפת החוק, ובהם לשכת החקירות (BOI; הגוף שקדם ל-FBI), חשפה גם שחיתות נרחבת בקרב גורמים מקומיים המעורבים בתוכנית הפטרונות על הרווחים של בני האוסייג', לפיה בני האוסייג' לא נתפסו אחראיים מספיק כדי לנהל את הכספים שלהם ולכן מונה להם פטרון שסייע להם והיה בשליטה מלאה על כספי התמלוגים שהם קיבלו, פעמים רבות אותם פטרונים ניצלו את מעמדם כדי לעשוק את בני האוסייג' על ידי רכישות מפוקפקות דרך קרובים או מכירה במחיר גבוה יותר ממחיר השוק לבני האוסייג' - זאת למרות הטרוניה של בני האוסייג' שטענו שאינם זקוקים לפטרונים אלו. בשל השחיתות הרבה של השלטון המקומי והקשרים של רבים מהפטרונים שהיו לרוב חברים מכובדים ובעלי כוח והשפעה בסביבה, מרבית מקרי הרצח מעולם לא הגיעו למשפט, אם כי חלק מהגברים הורשעו ונידונו למאסר. לאחר שהמשפט המרכזי בנושא מצא את האשמים ברצח בני האוסייג' כאלו שתכננו להתחתן עם בני השבט כדי לזכות בזכות הקניינית שלהם באדמה על ידי רציחת בני זוגם לאחר החתונה, הקונגרס שינה את החוק כדי לאסור על מי שאינם בני האוסייג' לרשת את תמלוגי הנפט של השבט. לאור התלונות על שיטת הפטרונות, ממשלת ארצות הברית החלה לנהל ישירות את הכספים שמשולמים לבני האוסייג'.

בשנת 2000 הגישו נציגי שבט האוסייג' תביעה נגד מחלקת הפנים של ארצות הברית בטענה שזו לא ניהלה את הנכסים כראוי ושילמה לאנשים את התמלוגים שהם נועדו להם. התביעה הוסדרה בשנת 2011 תמורת 380 מיליון דולר ותוך התחייבויות של הממשל הפדרלי של ארצות הברית לשפר את ניהול תוכניות התמלוגים.<ref>[https://www.justice.gov/archives/opa/blog/historic-settlement-osage-tribe-oklahoma "A Historic Settlement with the Osage Tribe of Oklahoma"], Department of Justice, 21 October 2011; accessed 3 March 2017</ref><ref name="howell">[http://newsok.com/article/3921909 Melissa Howell, "The Reign of Terror"], The Oklahoman (OKNews), 12 January 2014; accessed 3 March 2017</ref>

בשנת 2017 יצא לאור ספר "רוצחי פרח הירח", המוקדש לאירוע, ובשנת 2023 יצא לאקרנים סרט באותו השם.

== קישורים חיצוניים ==

* [http://vault.fbi.gov/Osage%20Indian%20Murders "רציחות האוסייג'"], FBI, תמונות סרוקות ממקרי הרצח
* [http://www.fofweb.com/History/MainPrintPage.asp?iPin=ENAIT382&DataType=Indian&WinType=Free שלטון הטרור של האוסייג'. אנציקלופדיית השבטים האינדיאנים]

== הערות שוליים ==

קטגוריה:רצח בארצות הברית
קטגוריה:ארצות הברית: היסטוריה
קטגוריה:האינדיאנים בארצות הברית
קטגוריה:רצח באוקלהומה
קטגוריה:שנות ה-1920 בארצות הברית